
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ρύθμιση θεμάτων Πολιτικού Προσωπικού με σχέση εργασίας ιδιω¬ 


τικού δικαίου της Πολεμικής Αεροπορίας. 1 

Έγκριση καταβολής διαφοράς τόκων στην Εθν. Τράπεζα Επενδύ¬ 
σεων Βιομηχανικής Αναπτύξεως Α.Ε. (ΕΤΕΒΑ). 2 

Ανάθεση της διαχείρισης της Περιφερειακής Ένωσης Επιμελητη¬ 
ρίων Αττικής στην Τράπεζα της Ελλάδας. 3 

Ανάθεση της διαχείρισης του «Κρατικού Παιδικού Σταθμού Βαλτο¬ 
τοπίου» του Νομού Σερρών στην Τράπεζα της Ελλάδας. ... 4 
Τροποποίηση της 67892/12.10.84 απόφασης του Υπουργού 
Εσωτερικών.. 5 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.454/ΑΔ/256427 (1) 


Ρύθμιση θεμάτων Πολιτικού Προσωπικού με σχέση εργασίας ιδιωτικού 
δικαίου της Πολεμικής Αεροπορίας. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τα άρθρα 43 και 63 του Α.Ν. 1846/1939 «περί του Ιδιωτικού 
Προσωπικού εν γένει του Κρατικού Εργοστασίου Αεροπλάνων». 

2. Το Ν. 2882/1954 «περί διατάξεων τινών που αφορούν το Πολι¬ 
τικό Προσωπικό της Πολεμικής Αεροπορίας». 

3. Το Ν.Δ. 192/73 «περί Οργανισμού Πολιτικού Προσωπικού 
Υπουργείου Εθνικής Άμυνας». 

4. Το Ν. 993/79 «περί του επί σχέσει εργασίας ιδιωτικού δικαίου 
Προσωπικού του Δημοσίου των ΟΤΑ και λοιπών ΝΠΔΔ». 

5. Την αριθ. πρωτ. Υ886 απόφαση του Πρωθυπουργού «περί καθο¬ 
ρισμού αρμοδιοτήτων ΑΝΥΕΘΑ», που δημοσιεύθηκε στο ΦΕΚ 878/ 
Β·/29.1.1989. 

6. Την ανάγκη ρύθμισης της βαθμολογικής εξέλιξης και μισθολογι- 
κής αντιστοιχίας του προσωπικού που έχει προσληφθεί ή προσλαμβάνε¬ 
ται από την Πολεμική Αεροπορία με σχέση εργασίας ιδιωτικού δικαίου 
ορισμένου ή αόριστου χρόνου, αποφασίζουμε: 

Άρθρο 1 
Γενικά. 

1· Με την παρούσα απόφαση καθορίζεται το βαθμολογικό καθεστώς 
(βαθμός - προσόντα κάθε βαθμού και τρόπος προαγωγής από βαθμό σε 
βαθμό του προσωπικού που προσλαμβάνεται στην Πολεμική Αεροπορία 
με σχέση εργασίας ιδιωτικού δικαίου ορισμένου ή αόριστου χρόνου για 
την εκπλήρωση της αποστολής του ΚΕΑ. 

2. Στην έννοια του προσωπικού ΚΕΑ. περιλαμβάνεται και το πρόσω¬ 
πό με σχέση εργασίας ιδιωτικού δικαίου ορισμένου ή αόριστου χρόνου 
π ου προσλαμβάνεται από την Πολεμική Αεροπορία και απασχολείται 


στις Μονάδες και Υπηρεσίες αυτής, για την εκπλήρωση της αποστολής 
της, στην οποία περιλαμβάνεται και η αποστολή του ΚΕΑ. 

3. Οι αποδοχές του ανωτέρω Πολιτικού Προσωπικού ρυθμίζονται, 
σύμφωνα με τις διατάξεις του Ν.Δ. 1198/1972 και είναι ανάλογες με 
τα προσόντα, το βαθμό και τις εργασίες που εκτελεί αυτό. 

4. Μισθωτοί που απασχολούνται στην Πολεμική Αεροπορία με σχέση 
εργασίας ιδιωτικού δικαίου, χωρίς να έχουν ενταχθεί στο βαθμολογικό 
καθεστώς της παρούσας απόφασης, εντάσσονται, σύμφωνα με την 
14079/11.8.1981 (ΦΕΚ 493/Β726.8.81) και 
578/Β’/22.9.1981 κοινή απόφαση των Υπουργών Οικονομικών και 
Εργασίας, στο μισθολογικό καθεστώς αντιστοίχων ειδικοτήτων και 
βαθμών του προσωπικού της προηγουμένης παραγράφου. 

Άρθρο 2 
Κατηγορίες. 

1. Το προσωπικό με σχέση εργασίας ιδιωτικού δικαίου ορισμένου ή 
αόριστου χρόνου που προσλαμβάνεται και απασχολείται στην Πολεμική 
Αεροπορία, διακρίνεται στις ακόλουθες κατηγορίες: 

α) Ειδικό Επιστημονικό Προσωπικό, στο οποίο περιλαμβάνονται: 

(1) Ειδικοί Επιστήμονες (Ν.Δ. 125/1974). 

(2) Ειδικοί Συνεργάτες (Ν.Δ. 192/1973). 

(3) Ειδικοί Ερευνητές (Ν.Δ. 4325/1963). 

(4) Ειδικευμένοι Γιατροί (Μικροβιολόγοι - Ψυχολόγοι - Αναισθησιο- 
λόγοι - Ορθοπεδικοί - Οφθαλμίατροι κ.λπ.). 

(5) Οδοντίατροι. 

(6) Ειδικευόμενοι Γιατροί. 

(7) Φαρμακοποιοί. 

(8) Μηχανολόγοι - Ηλεκτρολόγοι. 

(9) Αρχιτέκτονες. 

(10) Πολιτικοί Μηχανικοί. 

(11) Ειδικοί Σύμβουλοι (Νομικοί). 

(12) Ιστοριογράφοι. 

β) Τεχνικό Προσωπικό. 

γ) Βοηθητικό Προσωπικό. 

δ) Προσωπικό Γενικής Υποστήριξης. 

ε) Προσωπικό 359 ΜΑΕΔΥ, το οποίο σύμφωνα με το Ν. 1389/ 
1983 είναι: 

(1) Χειριστές Αεροσκαφών ή Ελικοπτέρων. 

(2) Τεχνικό Προσωπικό. 

(3) Βοηθητικό Προσωπικό. 

στ) Μαθητευόμενο - Εκπαιδευόμενο Προσωπικό, που περιλαμβά¬ 
νει: 

(1) Μαθητές Εκπαιδευτικών Μονάδων Μαθητείας (Ν. 1346/ 
1983). 

(2) Σπουδαστές Τριτοβάθμιας Επαγγελματικής Εκπαίδευσης (Ν. 
1351/1983). 

2. Από τις αναφερόμενες ανωτέρω κατηγορίες προσωπικού, το Ει¬ 
δικό Επιστημονικό Προσωπικό, οι Χειριστές Αεροσκαφών ή Ελικοπτέ- 

ρων 359 ΜΑΕΔΤ και το Μαθητευόμενο - Εκπαιδευόμενο Προσωπικό, 
διέπονται από ειδικές διατάξεις και δεν υπάγονται στις ρυθμίσεις της 
απόφασης αυτής. 

Άρθρο 3 
Ειδικότητες. 

Οι Ειδικότητες του Τεχνικού και Βοηθητικού Προσωπικού, στο 
οποίο περιλαμβάνονται και οι αντίστοιχες Κατηγορίες Προσωπικού της 
359 ΜΑΕΔΤ, και του Προσωπικού Γενικής Υποστήριξης, είναι οι ακό¬ 
λουθες: 

α. Τεχνικό Προσωπικό: 

(1) Σχεδιαστή 

(2) Εργοδηγού. 

(3) Ηλεκτρονικού Β’ 

(4) Ηλεκτρονικού Ιατρικών Μηχανημάτων 

(5) Προγραμματιστή Παραγωγής Εργοστασίων 

(6) Τεχνικού Επιθεωρητή Εργασίας 

(7) Ηλεκτροτεχνίτη, με τις ακόλουθες εξειδικεύσεις: 

(α) Εσωτερικών Εγκαταστάσεων 

(β) Περιελίξεων 
(γ) Οχημάτων 

(δ) Ηλεκτροπαραγωγών Ζευγών (Η/Ζ - ΑΡΕ) 

(ε) Συσσωρευτών 

(8) Λεπτομηχανικού Μετεωρολογικών Οργάνων 

(9) Μηχανοτεχνίτη Βαρέων Μηχανημάτων και Μηχανημάτων Μη¬ 
χανικού 

(10) Οπλουργού 

(11) Πετρελαιομηχανικού 

(12) Συγκολλητού Μετάλλων 

(13) Τεχνίτη Αεροσκαφών Σταθερών και Περιστρεφομένων Πτερύ¬ 
γων με τις ακόλουθες εξειδικεύσεις: 

(α) Συνθέτη Αεροσκαφών 

(β) Κινητήρων Αεροσκαφών 

(γ) Υδραυλικών Συστημάτων Αεροσκαφών 

(δ) Μηχανουργού Αεροσκαφών 

(ε) Γενικού Εφαρμοστή Αεροσκαφών 

(στ) Ελασματουργού Αεροσκαφών 

(ζ) Ελίκων Αεροσκαφών 

(η) Επεξεργασίας και Επιμετάλλωσης Εξαρτημάτων Αεροσκαφών 

(θ) Ηλεκτροτεχνίτη Αεροσκαφών 

(ι) Οπλισμού Αεροσκαφών 

(ια) Αντιδιαβρωτικής Προστασίας Αεροσκαφών 

(ιβ) Σωστικών Μέσων Αεροσκαφών 

(ιγ) Ελαστικών Αεροσκαφών 

(ιδ) Επεξεργασίας και Θερμικών Κατεργασιών Αεροσκαφών 
(ιε) Υφασμάτινων Επικαλήψεων Πηδαλίων Αεροσκαφών 
(ιστ) Συγκολλητή Εξαρτημάτων Αεροσκαφών και Κινητήρων 
(ιζ) Καλυπτριών Αεροσκαφών 
(ιη) Οργάνων Αεροσκαφών 

(14) Τεχνίτη Ψυκτικών Μηχανημάτων 

(15) Τεχνίτη Τηλεπικοινωνίας - Ηλεκτρονικών 

(16) Τεχνίτη Φωτοσυσκευών - Φωτομηχανημάτων 

(17) Τεχνίτη Σιδηροβιομηχανίας - Μηχανοτεχνίτη, με φις ακόλουθες 
εξειδικεύσεις: 

(α) Κινητήρων Εσωτερικής Καύσης 

(β) Υδραυλικών Συστημάτων Οχημάτων 

(γ) Σιδηρουργού 

(δ) Καμινευτή 

(ε) Λιπαντή 

(στ) Χύτη Μετάλλων 

(ζ) Πυροσβεστήρων 

(η) Γενικού Εφαρμοστή 

(θ) Ρεκτιφιαδόρου 

(ι) Ελασματουργού 

(ια) Εργαλιομηχανιών 

(ιβ) Οχημάτων 

(ιγ) Αμαξωμάτων 

(18) Τεχνίτη Γραφομηχανημάτων 


(19) Τεχνίτη Χρώστη Βυτιοφόρων Οχημάτων 

(20) Τεχνίτη Γραφικών Τεχνών, με τις ακόλουθες εξειδικεύσεις: 
(α) Φωτομεταφορέα 

(β) Λιθογράφου - Εκτυπωτή 

(γ) Φωτογράφου - Εκτυπωτή 

(δ) Μονοτύπη - Φωτοσυνθέτη - Φωτοστοιχειοθέτη 

(21) Τεχνίτη Κατεργασία Ξύλου 

(22) Τυπογράφου 

(23) Υδραυλικού 

(24) Γεωτρυπανιστή 

(25) Δύτη 

(26) Χειριστή Μέσων Τηλεπικοινωνίας 

(27) Χειριστή Ραντάρ (ΚΑϋΑΚδ) 

(28) Χειριστή Εκσκαπτικών - Ισοπεδωτικών Μηχανημάτων 

(29) Χειριστής Ανυψωτικών Μηχανημάτων 

(30) Πρακτικού Μηχανικού 

(31) Πρακτικού Μηχανικού Ηλεκτρονικών Μηχανημάτων 

(32) Χειριστή Κινηματογραφικών Μηχανών Προβολής 

(33) Χειριστή Μηχανημάτων Αξιοποίησης Ειδών Συσκευασίας 

(34) Τεχνίτη Ελαστικού 

(35) Χειριστή Ειδικών Μηχανημάτων 

(36) Χειριστή Εκτυπωτικών Μηχανών 

(37) Συντηρητή - Επισκευαστή Πύργων Ραντάρ (ΚΑϋΑΚδ) και Κε¬ 
ραιών Τηλεπικοινωνιών, με τις ακόλουθες εξειδικεύσεις: 

(α) Ελαιοχρωματιστή 
(β) Ηλεκτροτεχνίτη 

(γ) Τεχνίτη Σιδηροβιομηχανίας Μηχανοτεχνίτη 

1/ Εφαρμοστή 

2/ Σιδηρουργού 

(δ) Συγκολλητή Μετάλλων 

(ε) Υδραυλικού Ραντάρ (ΚΑϋΑΚδ) 

(38) Βιβλιοδέτη 

(39) Ελαιοχρωματιστή 

(40) Θερμαστή 

(41) Μάγειρα με τις ακόλουθες εξειδικεύσεις: 

(α) Βοηθού Μάγειρα 

(β) Ψήστη 

(γ) Βοηθού Ψήστη 

(δ) Ζαχαροπλάστη 

(42) Ράπτη - Ράπτριας 

(43) Υποδηματοποιού 

(44) Φωτογράφου 

(45) Χειριστή Πλωτών Μέσων 

(46) Χειριστή Μηχανημάτων Κατεργασίας - Συσκευασίας Μεταφο¬ 
ράς Εφοδίων και Υλικών 

(47) Χειριστή Μηχανημάτων Αμμοβολής - θερμοπλαστικής 

(48) Χειριστή Εγκαταστάσεων Καυσίμων 

(49) Κλιβανιστή 

(50) Δεξαμενιστή 

(51) Καθαριατή Εξαρτημάτων 

(52) Τεχνίτη Κοπτικής - Ραπτικής, με τις ακόλουθες εξειδικεύ- 
σεις: 

(α) Τεχνίτη Υφασμάτινων Επικαλύψεων 
(β) Ταπετσέρη 

(53) Τεχνίτη Οικοδομικών Εργασιών 

(54) Κουρέα 

(55) Κομμώτριας 

(56) Οδηγού Αυτοκινήτων 

(57) Οδηγού Ρυμουλκών Οχημάτων 

(58) Οδηγού Ειδικών Οχημάτων 

(59) Οδηγού Γερανοφόρων Οχημάτων 

(60) Υπομηχανικού 

(61) Πυροσβέστη 

(62) Οδοντοτεχνίτη 

(63) Τεχνίτη Ορθοπεδικών Μηχανημάτων και Ορθοπεδικών Ειδών 

(64) Τεχνίτη Οργάνων Ακρίβειας και Οπτικών Μέσων 
β. Βοηθητικό Προσωπικό: 

(1) Δενδροκηπουρού 

(2) Καθαρίστριας 

(3) Πλύντου (-ντριας) Πινακίων και Μαγειρικών Σκευών 

(4) Τραπεζοκόμου 

(5) Φορτοεκφορτωτή 

(6) Φύλακα 

(7) Εργάτη Γενικών Εργασιών 

(8) Εργάτη Λευκαντηρίου - Βαφείου - Πλυντηρίου - Σιδερωτηρίου - 
Κλιβάνου 

(9) Εργάτη Χημικής Βιομηχανίας 
γ. Προσωπικό Γενικής Υποστήριξης: 

(1) Διοικητικού 

(2) Δημοσιογράφου 

(3) Διερμηνέα - Μεταφραστή 

(4) Μετεωρολόγου Γ’ Τάξης 

(5) Οικονομικού Εφοδιασμού 

(6) Πωλητή 

(7) Ταχυδρόμου 

(8) Προπονητή 

(9) Κλητήρα 

(10) Διαιτολόγου 

(11) Υγειονολόγου 

(12) Βοηθού Ακτινολόγου - Φυσιοθεραπευτή 

(13) Βοηθού Μικροβιολόγου - Παθολογοανατόμου - Βιοχημικού 

(14) Βοηθού Χημικού Παρασκευαστή 

(15) Φυσιοθεραπευτή 

(16) Εργασιοθεραπευτή 

(17) Ηλεκτροεγκεφαλογράφου 

(18) Φαρμακοϋπαλλήλου 

(19) Νοσοκόμου 

(20) Πρακτικής Νοσοκόμας 

(21) Αδελφής Νοσοκόμας Μονοετούς Φοίτησης 

(22) Αδελφής Νοσοκόμας Τριετούς Φοίτησης 

(23) Επιτηρητή Αγωγού Καυσίμων 

(24) Συντηρητή Αθλητικών Εγκαταστάσεων 

(25) Σκηνοθέτη 

(26) Εκτελωνιστή. 

Άρθρο 4 

Διαβάθμιση. 

1. Το Προσωπικό του προηγουμένου άρθρου εξελίσσεται βαθμολο¬ 
γικά ως ακολούθως: 


α) Βοηθός 

Β' 

Συντετμ. 

ΒΒ 

β) Βοηθός 

Α¬ 

» 

ΒΑ 

γ) Τεχνίτης 

Β¬ 


ΤΒ 

δ) Τεχνίτης 

Ά 


ΤΑ 

ί) Αρχιτεχνίτης 

Β' 

» 

ΑΒ 

στ) Αρχιτεχνίτης 

Α- 

» 

ΑΑ 

ζ) Υπεργοδηγός 

Β- 

» 

ΥΒ 

η) Υπεργοδηγός 

Α' 

» 

ΥΑ 

θ) Επόπτης 


» 

ΕΠ 


2. Οι θέσεις από του βαθμού Βοηθού Β' μέχρι και του Αρχιτεχνίτη Α' 
είναι ενιαίες. 

3. Για την προαγωγή του Προσωπικού σε βαθμό ανώτερο του Αρχι¬ 
τεχνίτου Α' απαιτείται η ύπαρξη κενής θέσης. 

4. Ο αριθμός των ΐπεργοδηγών Α' και Β' όπως προβλέπεται από το 
άρθρο 95 του Ν.Δ. 192/1973, ορίζεται σε ποσοστό 15% επί των υπη- 
ρετούντων μισθωτών σε κάθε ειδικότητα και για τις Ειδικότητες που 
προβλέπεται εξέλιξη στο βαθμό του Υπεργοδηγού. Στο ποσοστό αυτό 
Υπολογίζονται και οι μισθωτοί που έχουν προαχθεί από το βαθμό του 
Υπεργοδηγού Α' στο βαθμό του Επόπτη. 

5- Οι θέσεις των Υπεργοδηγών Α’ και Β' είναι ενιαίες. 

_ 6. Οι προαγόμενοι στο βαθμό του Υπεργοδηγού θεωρούνται, από τη 
φύση της εργασίας τους. Υπάλληλοι. 


7. Ο αριθμός των Εποπτών ορίζεται σε ποσοστό 10% επί των υπηρε- 
τούντων Υπεργοδηγών σε κάθε Ειδικότητα και για τις Ειδικότητες που 
προβλέπεται εξέλιξη στο βαθμό του Επόπτη. 

Άρθρο 5 

Βαθμός Πρόσληψης και Εξέλιξη. 

1. Το Τεχνικό Προσωπικό και το Προσωπικό Γενικής Υποστήριξης 
που υπάγεται στην παρούσα απόφαση, προσλαμβάνεται και εξελίσσεται 
ανάλογα με τα τυπικά του προσόντα, ως ακολούθως: 

α) Από εισαγωγικό βαθμό Βοηθού Β', μέχρι καταληκτικό βαθμό Αρ¬ 
χιτεχνίτη Α', εφόσον έχει: 

(1) Μέχρι Απολυτήριο Δημοτικού Σχολείου. 

(2) Εμπειρία, όταν θεωρείται αυτή απαραίτητο προσόν για την πρόσ¬ 
ληψη. 

β) Από εισαγωγικό βαθμό Βοηθού Α',· μέχρι καταληκτικό βαθμό 
Υπεργοδηγού Α', εφόσον έχει: 

(1) Πτυχίο Κατώτερης Τεχνικής Σχολής. 

(2) Πτυχίο Σχολής Μαθητείας. 

(3) Απολυτήριο Τριτάξιου Γυμνασίου. 

(4) Άδεια ή Δίπλωμα άσκησης επαγγέλματος, αρμοδίου Υπουρ¬ 
γείου, όταν τούτο θεωρείται προσόν για την πρόσληψη. 

γ) Από εισαγωγικό βαθμό Τεχνίτη Β', μέχρι καταληκτικό βαθμό 
Επόπτη, εφόσον έχει: 

(1) Απολυτήριο Εξαταξίου Γυμνασίου ή ισότιμης σχολής ημεδαπής ή 
αλλοδαπής, 

(2) Απολυτήριο Λυκείου (Γενικής ή Τεχνικής Κατεύθυνσης). 

(3) Πτυχίο Μέσης Τεχνικής Σχολής ή ισότιμης αναγνωρισμένης 
σχολής ημεδαπής ή (αλλοδαπής. 

δ) Από εισαγωγικό βαθμό Τεχνίτη Α', μέχρι καταληκτικό βαθμό 
Επόπτη, εφόσον έχει: 

(1) Πτυχίο Ανωτέρας Τεχνικής Σχολής (ΤΕΙ) ή ισότιμης αναγνωρι¬ 
σμένης σχολής ημεδαπής ή αλλοδαπής. 

(2) Δίπλωμα ή Πτυχίο Σχολής Τεχνολογικών Εκπαιδευτικών Ιδρυ¬ 
μάτων ή ισοτίμου αναγνωρισμένης σχολής εσωτερικού ή εξωτερι¬ 
κού. 

(3) Πτυχίο ΚΑΤΕ ή Ισοτίμων Σχολών. 

ε) Από εισαγωγικό βαθμό Αρχιτεχνίτη Α', μέχρι καταληκτικό βαθμό 
Επόπτη, εφόσον έχει Πτυχίο Ανωτάτων Σχολών της ημεδαπής ή ισότι¬ 
μων αναγνωρισμένων σχολών της αλλοδαπής. 

2. Τα Πτυχία που αναφέρονται στην προηγούμενη παράγραφο θα 
πρέπει να έχουν σχέση με την ειδικότητα των μισθωτών. 

3. Προσωπικό που μετά την πρόσληψή του αποκτήσει τυπικά προσό¬ 
ντα μεγαλύτερα από αυτά που είχε κατά την αρχική του πρόσληψη, 
εντάσσεται στο βαθμό που προβλέπεται για τα προσόντα που απόκτησε, 
εφόσον ο βαθμός που κατείχε είναι μικρότερος από το βαθμό αυτό. Η 
ένταξη στο νέο βαθμό γίνεται από την ημερομηνία υποβολής στην Υπη¬ 
ρεσία των απαραίτητων δικαιολογητικών. 

4. Κατ’ εξαίρεση επιτρέπεται η πρόσληψη με εισαγωγικό βαθμό με¬ 
γαλύτερο του προβλεπομένου στην παράγρ. 1 του παρόντος άρθρου και 
μέχρι το βαθμό του Αρχιτεχνίτη Α', εφόσον πρόκειται για προσωπικό ει¬ 
δικότητας Μαγείρου που έχει Πτυχίο Σχολής Τουριστικών Επαγγελμά¬ 
των ή αντίστοιχο Δίπλωμα του Εμπορικού Ναυτικού και προϋπηρεσία 
στην ειδικότητα με αντίστοιχη ασφάλιση ή Πιστοποιητικό ευδόκιμης 
προϋπηρεσίας με αντίστοιχο ασφάλιση. Στην περίπτωση αυτή ο βαθμός 
πρόσληψης είναι ανάλογος με τα χρόνια προϋπηρεσίας του μισθωτού 
και τα χρόνια που απαιτούνται για την εξέλιξη μέχρι το βαθμό πρόσλη¬ 
ψης, σύμφωνα με την απόφαση αυτή. 

5. Ο μεγαλύτερος βαθμός πρόσληψης Προσωπικού της προηγουμέ- 
νης παραγράφου γίνεται από εισήγηση της Μονάδας, με εγκριτική δια¬ 
ταγή του ΓΕΑ, το οποίο καθορίζει το βαθμό αυτό, εκτιμώντας τα τυ¬ 
πικά προσόντα των μισθωτών και την κρισιμότητα του προσωπικού της 
ειδικότητας αυτής. 

6. Το Βοηθητικό Προσωπικό προσλαμβάνεται και εξελίσσεται από 
του Βοηθού Β' μέχρι το βαθμό του Αρχιτεχνίτη Α'. 

7. Οι επανερχόμενοι στην υπηρεσία μετά από στράτευση, εντάσσο¬ 
νται σε βαθμό ανάλογο με τα χρόνια πραγματικής τους υπηρεσίας και 
στράτευσης, τηρουμένων των διατάξεων που ισχύουν για τη στράτευση. 

8. Το Προσωπικό που απολύεται, λόγω κατάργησης θέσης, μπορεί 
να προσλαμβάνεται εκ νέου, με την ίδια ειδικότητα και τον ίδιο βαθμό 
που είχε κατά την απομάκρυνσή του ή εντάσσεται σε βαθμό μεγαλύτερο 
από αυτόν, μετά από απόφαση του Συμβουλίου Προαγωγών, εφόσον 

έχουν προαχθεί νεώτεροί του μισθωτοί. 

9. Σε περίπτωση που η απόφαση απόλυσης Προσωπικού ανακληθεΐ ή 
ακυρωθεί με δικαστική απόφαση, ο μισθωτός θεωρείται ως μηδέποτε 
απομακρυνθείς από την υπηρεσία και το χρονικό διάστημα από της από¬ 
λυσής του μέχρι της πρόσληψής του θεωρείται σαν χρόνος πραγματικής 
υπηρεσίας για όλες τις περιπτώσεις, πλην της αναδρομικής λήψης απο¬ 
δοχών. 

10. Ως μισθωτοί που αναφέρονται ανωτέρω στην παράγραφο 8 και οι 
οποίοι έλαβαν κατά την απόλυσή τους αποζημίωση, υποχρεούνται μετά 
την επάνοδό τους στην Υπηρεσία, να επιστρέψουν αυτή, σύμφωνα με τις 
υφιστάμενες διατάξεις. 

Άρθρο 6 
Μετατάξεις. 

1. Μετάταξη του Προσωπικού από ειδικότητα σε ειδικότητα δεν επι¬ 
τρέπεται, εκτός αν ειδικές διατάξεις προβλέπουν αυτές. 

2. Οι ειδικότητες Προγραμματιστού Παραγωγής και Τεχνικού Επι¬ 
θεωρητή Εργασίας καλύπτονται με Προσωπικό το οποίο: 

α) Προσλαμβάνεται απευθείας με μία από τις ειδικότητες αυτές. 

β) Προέρχεται από άλλη τεχνική ειδικότητα. Στην περίπτωση αυτή 
γίνεται ανάθεση καθηκόντων εργασιών των ανωτέρω ειδικοτήτων κα¬ 
τόπιν επιλογής, σύμφωνα με τα καθοριζόμενα κατωτέρω. 

3. Το Προσωπικό στο οποίο ανατέθηκαν καθήκοντα Προγραμματι- 
στού Παραγωγής ή Τεχνικών Επιθεωρητών Εργασίας εκτελεί αυτά μέ¬ 
χρι να αποχωρήσει από την υπηρεσία, χωρίς όμως να αποκτά την αντί¬ 
στοιχη ειδικότητα (διατηρεί την τεχνική ειδικότητα που είχε πριν από 
την ανάθεση των καθηκόντων). 

4. Η προκήρυξη της επιλογής του Προσωπικού για την ανάθεση κα¬ 
θηκόντων των ανωτέρω ειδικοτήτων γίνεται από το ΓΕΑ το μήνα Ια¬ 
νουάριο κάθε χρόνο, μετά από αξιολόγηση προτάσεων των Μονάδων 
που υποβάλλονται ιεραρχικά μέχρι την 31η Δεκεμβρίου του προηγου¬ 
μένου χρόνου. 

5. Για την ανάθεση των καθηκόντων των αναφερομένων ειδικοτήτων 
απαιτείται το προσωπικό να έχει: 

α) Τυπικά προσόντα, εκ των αναφερομένων στις παραγρ. 1 β, 1γ και 
1δ του άρθρου 5 της παρούσας. 

β) Ουσιαστικά προσόντα, όπως προκύπτουν αυτά από το Ατομικό 
Μητρώο κάθενός και σε βαθμό Λίαν Καλώς τουλάχιστον της τελευταίας 
τετραετίας. 

γ) Προϋπηρεσία έξι (6) τουλάχιστον ετών στην ειδικότητα ή εξειδί- 
κευση, στην οποία πρόκειται να του ανατεθούν τα ανωτέρω καθήκοντα. 

δ) Γνώσεις Αγγλικής ή άλλης ξένης Γλώσσας, που θα αποδεικνύεται 
από οικείους τίτλους σπουδών. 

6. Οι ενδιαφερόμενοι που επιθυμούν να αναλάβουν καθήκοντα μιας 
των «ανωτέρω ειδικοτήτων υποβάλλουν στο Γ ραφείο Πολιτικού Προσω¬ 
πικού της Μονάδας τους σχετική αίτηση μέχρι την 30ή Νοεμβρίου κάθε 
χρόνου. Στην αίτηση επισυνάπτουν τα απαραίτητα δικαιολογητικά τυ¬ 
πικών προσόντων και ξένης γλώσσιας, εφόσον αυτά δεν υπάρχουν στο 
ατομικό τους μητρώο. 

7. Οι αιτήσεις των ενδιαφερομένων μαζί με τα Ατομικά Μητρώα 
τους υποβιάλλονται από την Μονάδα στο ΓΕΑ όπου αξιολογούνται από 
ειδική επιτροπή, που αποτελείται: 

α) Από τον Δ/ντή της Διεύθυνσης Πολιτικού Προσωπικού, ως Προέ¬ 
δρου. 

β) Ένα ανώτερο Αξκό του Γ' Κλάδου ΓΕΑ. 

γ) Κοινό εκπρόσωπο των εργαζομένων και σε περίπτωση που δεν 
έχει υποδειχθεί αυτός μέχρι 31 Δεκεμβρίου, ορίζεται από το ΓΕΑ ο εκ¬ 
πρόσωπος που θα έχει υποδειχθεί από το μεγαλύτερο αριθμό Σωμα¬ 
τείων που θα έχουν υποβάλλει σχετικές προτάσεις μέχρι την ημερομηνία 
αυτή, ως μελών. 

δ) Καθήκοντα Εισηγητή και Γραμματέα στην ανωτέρω Επιτροπή 
εκτελεί ο αρμόδιος Τμηματαρχης της Διεύθυνσης Πολιτικού Προσωπι¬ 
κού του ΓΕΑ. 

8. Η ανάθεση των καθηκόντων των αναφερομένων ειδικοτήτων 
στους μισθωτούς που θα κριθούν κατάλληλοι από την ανωτέρω Επι¬ 
τροπή γίνεται με διαταγή του ΓΕΑ, η οποία εκδίδεται με βάση το Πρα¬ 
κτικό της Επιτροπής. 

Άρθρο 7 
Προαγωγές. 

1. Ο ελάχιστος χρόνος που απαιτείται για την προαγωγή του Προ¬ 


σωπικού σε κάθε βαθμό του άρθρου 4 της παρούσας είναι: 
α) Από Βοηθό Β’ σε Βοηθό Α' Διετία 
β) Από Βοηθό Α’ σε Τεχνίτη Β' Διετία 
γ) Από Τεχνίτη Β' σε Τεχνίτη Ά Τριετία 
δ) Από Τεχνίτη Α' σε Αρχιτεχνίτη Β' Τριετία 
ε) Από Αρχιτεχνίτη Β' σε Αρχιτεχνίτη Α' Τριετία 
στ) Από Αρχιτεχνίτη Α' σε Υπεργοδηγό Β' Τετραετία 
ζ) Από Υπεργοδηγό Β' σε Υπεργοδηγό Α' Τετραετία 
η) Από Υπεργοδηγό Α' σε Επόπτη Τετραετία 

2. Οι προαγωγές του Προσωπικού από βαθμό σε βαθμό γίνονται 
εφόσον τούτο έχει τα απαιτούμενα για τον ανώτερο βαθμό τυπικά και 
ουσιαστικά προσόντα, που προκύπτουν από τα Ατομικά Μητρώα. 

3. Τυπικά προσόντα είναι τα αναφερόμενα στο άρθρο 5, ενώ ουσια¬ 
στικά προσόντα θεωρούνται τ’ ακόλουθα: 

α) Η επαγγελματική ικανότητα, 
β) Η απόδοση εργασίας, 
γ) Οι πειθαρχικές ποινές. 

δ) Τα λοιπά στοιχεία που προκύπτουν από το Ατομικό Μητρώο του 
μισθωτού. 

4. Ειδικά για την προαγωγή από το βαθμό του Αρχιτεχνίτη Α' στο 
βαθμό του Υπεργοδηγού Β' των μισθωτών που κατέχουν μία από τις ει¬ 
δικότητες Χειριστή Εκσκαπτικών και Ισοπεδωτικών Μηχανημάτων, 
Χειριστή Ανυψωτικών Μηχανημάτων και Χειριστών Ειδικών Μηχανη¬ 
μάτων απαιτείται και άδεια αντίστοιχης Ειδικότητιχς του Υπουργείου 
Βιομηχανίας. 

5. Κατά τις προαγωγές των μισθωτών, δεν συνυπολογίζεται στο 
χρόνο πραγματικής υπηρεσίας κάθε βαθμού: 

α) Από το χρόνο στράτευσης, ο πρόσθετος χρόνος που επεβλήθηκε 
κατόπιν πειθαρχικών παραπτωμάτων ή διάπραξης ποινικά κολάσιμης 
πράξης. 

β) Από τις χορηγούμενες για ατομικούς λόγους άδειες χωρίς αποδο¬ 
χές, σύμφωνα με τα καθοριζόμενα στον Κανονισμό Εργασίας του Προ¬ 
σωπικού που απασχολείται στο ΥΕΘΑ και τα προβλεπόμενα στο Ν. 
993/1979, πέρα του μήνα χρονικό διάστημα για κάθε έτος. 

γ) Από το χρόνο ασθένειας ο πέραν του εξαμήνου χρόνος που συμπί¬ 
πτει στο χρόνο που απαιτείται για προαγωγή στον κάθε βαθμό. 

6. Ο αριθμός των Εποπτών και των Υπεργοδηγών Α’ και Β' δεν μπο¬ 
ρεί να υπερβεί το από το άρθρο 95 του Ν.Δ. 193/73 οριζόμενο ποσοστό 
15% του αριθμού των υπηρετούντων μισθωτών σε κάθε ειδικότητα. 

7. Για την εφαρμογή της ανωτέρω διάταξης, το τυχόν προκύπτον 
κλάσμα μονάδας 1/2 και άνω λογίζεται ακέραια μονάδα. Η διάτιαξη 
αυτή εφαρμόζεται ανάλογα και για τον υπολογισμό του ποσοστού 10% 
του αριθμού των υπηρετούντων Υπεργοδηγών κάθε ειδικότητας, για 
την προαγωγή στο βαθμό του Επόπτη. 

8. Στις περιπτώσεις που το ποσοστό του 15% (παράγρ. 6 και 7) δεν 
επαρκεί για την προαγωγή ενός τουλάχιστον μισθωτού μιας ειδικότη¬ 
τας, η προαγωγή γίνεται στους κατά σειρά πρώτους μισθωτούς της ει¬ 
δικότητας αυτής. 

Άρθρο 8 

Διαδικασία Προαγωγών 

1. Οι προαγωγές του Προσωπικού μέχρι και του βαθμού του Αρχιτε¬ 
χνίτη Α' διενεργούνται από τις Μονάδες κατά την διαδικασία που ανα- 
φέρεται στις επόμενες παραγράφους. 

2. Τα τυπικά και ουσιαστικά προσόντα των μισθωτών, κρίνονται από 
το Συμβούλιο Προαγωγών της Μονάδας, το οποίο αποτελείται από 
τους εξής: 

α. Διοικητής Μονάδας, ως Προέδρου. 

β. Διευθυντή Υποστήριξης ή σε περίπτωση που δεν προβλέπεται αυ¬ 
τός από τη σύνθεση της Μονάδας, τον αρχαιότερο μετά τον Διοικητή 
Αξιωματικό, 

γ. Κοινό Εκπρόσωπο των εργαζομένων και σε περίπτωση που δεν 
υποδειχθεί αυτός από τις συνδικαλιστικές οργανώσεις, ορίζεται με μέρι¬ 
μνα του Γ ραφείου Προσωπικού, ο αρχαιότερος μισθωτός που απασχο¬ 
λείται στη Μονάδα με σχέση εργασίιας ιδιωτικού δικαίου, ως μελών. 

δ. Εισηγητής της Επιτροπής και Γραμματέας αυτής ορίζεται ο Προϊ¬ 
στάμενος του Γραφείου Πολιτικού Προσωπικού της Μονάδας. 

3. Το μήνα Ιανουάριο κάθε χρόνου το «ανωτέρω Συμβούλιο Προαγω¬ 
γών προβαίνει στη κρίση του Προσωπικού που έχει συμπληρώσει ή συ¬ 
μπληρώνει κατά την διάρκεια του χρόνου τον προβλεπόμενο στη παρά¬ 
γραφο 1 του άρθρου 7 χρόνο για προαγωγή. 

4 . Το Γραφείο Πολιτικού Προσωπικού συντάσσει βάσει των αποφά¬ 
σεων του Συμβουλίου Προαγωγών και κοινοποιεί εντός ΙΟημέρου από 
•της τελευταίας συνεδρίασης αυτού: 

α. Πίνακες προακτέων, με την Ημερήσια Διαταγή της Μονάδας. 

β. Αντίγραφο πρακτικών του Συμβουλίου, με αποδεικτικό απόδοσης, 
στους μισθωτούς που κρϊθηκαν μη προακτέοι. 

5. Κατά της απόφασης του Συμβουλίου Προαγωγών της Μονάδας, 
επιτρέπεται εντός ανατρεπτικής προθεσμίας είκοσι (20) ημερών από της 
επίδοσης του σχετικού πρακτικού, προσφυγή ενώπιον του Δευτεροβάθ¬ 
μιου Συμβουλίου Προαγωγών το οποίο αποτελείται από τους εξής: 

α. Επιτελάρχη ΔΑΤ, ως Πρόεδρου. 

β. Διοικητή Κ.Ε.Α. 

γ. Κοινό Εκπρόσωπο των εργαζομένων και σε περίπτωση που δεν 
υποδειχθεί αυτός από όλες τις συνδικαλιστικές οργανώσεις, ορίζεται ο 
εκπρόσωπος που θα έχει υποδειχθεί από το μεγαλύτερο αριθμό αυτών 
μέχρι την ημερομηνία συγκράτησης της Επιτροπής. Σε περίπτωση που 
δεν υποδειχθεί κοινός εκπρόσωπος, ορίζεται αυτός με μέριμνα της ΔΑΤ, 
ως μελών. 

δ. Εισηγητής της Επιτροπής ορίζεται ο Προϊστάμενος του Γραφείου 
Πολιτικού Προσωπικού της ΔΑΤ. 

6. Η σχετική προσφυγή, στην οποία πρέπει να αναφέρονται με σαφή¬ 
νεια οι λόγοι, κατατίθεται στο Γ ραφείο Πολιτικού Προσωπικού και υπο¬ 
βάλλεται στη ΔΑΥ, με σχετική εισήγηση της Μονάδας και το Ατομικό 
Μητρώο του μισθωτή. 

7. Το ανωτέρω Δευτεροβάθμιο Συμβούλιο Προαγωγών, εξετάζει την 
προσφυγή μέσα σε ένα μήνα από την ημερομηνία που θα περιέλθει αυτή 
στη ΔΑΥ και αποφαίνεται αμετάκλητα. 

8. Οι προαγωγές από το βαθμό του Αρχιτεχνίτη Α' στο βαθμό του 
Υπεργοδηγού και άνω, διενεργούνται από τη ΔΑΥ κατά τη διαδικασία 
που αναφέρεται στις επόμενες παραγράφους. 

9. Το δεύτερο ΙΟήμερο του μηνός Ιανουάριου κάθε χρόνου υποβάλ¬ 
λονται από τις Μονάδες στη ΔΑΥ τα Ατομικά Μητρώα πλήρως ενημε¬ 
ρωμένα και το έντυπο αξιολόγησης του ΠΑΡΑΡΤΗΜΑΤΟΣ «Α" της 
παρούσας, συμπληρωμένο για κάθε μισθωτό που συμπλήρωσε ή συ¬ 
μπληρώνει κατά το χρόνο αυτό τον απαιτούμενο για προαγωγή χρόνο 
στο κατεχόμενο βαθμό. 

10. Η ΔΑΥ με βάση τα στοιχεία που υποβάλλονται από τις Μονάδες 
συντάσσει, μετά από σχετικό έλεγχο αυτών, ονομαστικές καταστάσεις 
κατά ειδικότητα και βαθμό, των μισθωτών που έχουν τις προϋποθέσεις 
για προαγωγή και διαβιβάζει αυτές στο Συμβούλιο. 

11. Το Συμβούλιο Προαγωγών συγκροτείται εντός του μηνός Φε¬ 
βρουάριου με διαταγή του Διοικητού της ΔΑΥ και αποτελείται από τους 

£ ξής: 

α. Επιτελάρχη ΔΑΥ, ως Πρόεδρου. 

β. Διοικητή Κ.Ε.Α. 

γ. Κοινό εκπρόσωπο των εργαζομένων και σε περίπτωση που δεν 
υποδειχθεί αυτός από όλες τις συνδικαλιστικές οργανώσεις ορίζεται ο 
εκπρόσωπος που θα έχει υποδειχθεί από το μεγαλύτερο αριθμό αυτών, 
μέχρι την ημερομηνία συγκρότησης της επιτροπής. Σε περίπτωση που 
δεν υποδειχθεί κοινός εκπρόσωπος ορίζεται αυτός με μέριμνα της ΔΑΥ. 
ως μελών. 


δ. Εισηγητής της Επιτροπής ορίζεται ο Προϊστάμενος του Γραφείου 
Πολιτικού Προσωπικού της ΔΑΥ. 

12. Το Συμβούλιο Προαγωγών προβαίνει σε κρίση αυτών που έχουν 
τα τυπικά και ουσιαστικά προσόντα, μέχοι αριθμό τριπλάσιο από τις κε¬ 
νές θέσεις κάθε βαθμού και ειδικότητας και συντάσσει πίνακες προα¬ 
κτέων και μη προακτέων κατά βαθμό και ειδικότητα, με βάση τη σειρά 
«ρχαιότητος σε κάθε βαθμό. 

13. Σε περίπτωση που η σειρά αρχαιότητος συμπίπτει σε δύο ή περισ¬ 
σότερους μισθωτούς του ίδιου βαθμού και ειδικότητας, η σειρά καθορί¬ 
ζεται από το Συμβούλιο με βάση της Εκθέσεις Ουσιαστικών Προσόντων 
των τεσσάρων τελευταίων ετών, και τα λοιπά στοιχεία των Ατομικών 
Μητρώων του μισθωτών. 

14. Στους πίνακες μη προακτέων αναγράφονται περιληπτικά οι λό- 
Υ°ι για τους οποίους οι μισθωτοί δεν κρϊθηκαν προακτέοι. 


15. Οι πίνακες προακτέων και μη προακτέων κοινοποιούνται στις 
Μονάδες που υπηρετούν οι μισθωτοί. Με μέριμνα του Τμήματος Προ¬ 
σωπικού κάθε Μονάδας, λαμβάνουν γνώση ενυπόγραφα οι μισθωτοί 
που περιλαμβάνονται στους πίνακες, μέσα σε πέντε (5) ημέρες από τη 
λήψη αυτών. Στην περίπτωση αυτή οι πίνακες μη προακτέων περιλαμ¬ 
βάνουν μόνο τους μισθωτούς της κάθε Μονάδας. 

16. Κατά των Πινάκων επιτρέπεται προσφυγή εντός αποκλειστικής 


προθεσμίας δέκα (10) ημερών από την ημερομηνία που έλαβαν γνώση 
οι ενδιαφερόμενοι. Στην προσφυγή πρέπει να αναφέρονται λεπτομερώς 
οι λόγοι αυτής. 

17. Η προσφυγή κατατίθεται στο Γραφείο Πολιτικού Προσωπικού 
της Μονάδας, με μέριμνα του οποίου υποβάλλεται στη ΔΑΥ. 

18. Η ΔΑΥ διαβιβάζει την προσφυγή, μαζί με το Ατομικό Μητρώο 
και το έντυπο αξιολόγησης του μισθωτού, στο Δευτεροβάθμιο Συμβού¬ 
λιο Προαγωγών. Το Συμβούλιο αυτό συγκροτείται εντός του μηνός Ια¬ 
νουάριου, με διαταγή του Αρχηγού ΓΕΑ και αποτελείται από τους εξής: 

α. Διευθυντή Β' Κλάδου ΓΕΑ. 

β. Διευθυντή Γ' Κλάδου ΓΕΑ. 

γ. Διευθυντή Διεύθυνσης Πολιτικού Προσωπικού ΓΕΑ. 

δ. Δύο Κοινούς εκπροσώπους των εργαζομένων που υποδεικνύονται 
από τις συνδικαλιστικές τους οργανώσεις, μέσα σε δέκα πέντε (15) ημέ¬ 
ρες από της ημερομηνίας που θα ζητηθούν αυτοί από τη Διεύθυνση Πο¬ 
λιτικού Προσωπικού του ΓΕΑ. Σε περίπτωση καθυστέρησης ή μη υπό¬ 
δειξης κοινών εκπροσώπων, τα μέλη αυτά ορίζονται από το ΓΕΑ. 

Καθήκοντα Προέδρου του ανωτέρω Συμβουλίου εκτελεί ο αρχαιότε¬ 
ρος Δ/ντής του Β' ή Γ' Κλάδου ΓΕΑ. 

Εισηγητής της Επιτροπής ορίζεται ο αρμόδιος Τμηματάρχης της 
Διεύθυνσης Πολιτικού Προσωπικού του ΓΕΑ. 

19. Το Δευτεροβάθμιο Συμβούλιο Προαγωγών αποφαίνεται αμετά¬ 
κλητα. για τις προσφυγές που υποβάλλονται, μέσα σε τριάντα (30) ημέ¬ 
ρες από την λήψη αυτών. 

29. Το χρονικό διάστημα από της κοινοποίησης των πινάκων προα¬ 
κτέων και μη προακτέων στους ενδιαφερομένους μέχρι τη λήψη απόφα¬ 
σης από το Δευτεροβάθμιο Συμβούλιο Προαγωγών, επί των τυχόν προ¬ 
σφυγών που θα υποβληθούν δεν μπορεί να υπερβεί τις εξήντα (60) ημέ¬ 
ρες συνολικά. 

2 1. Οι πίνακες προακτέων και μη προακτέων που αναφέρονται ανω¬ 
τέρω στη παράγραφο 12 είναι προσωρινοί. Οι πίνακες αυτοί γίνονται 
οριστικοί μέσα σε δέκα (10) ημέρες από την ημερομηνία κοινοποίησης 
της απόφασης του Δευτεροβάθμιου Συμβουλίου Προαγωγών. Επίσης οι 
πίνακες αυτοί γίνονται οριστικοί μετά από παρέλευση είκοσι (20) ημε¬ 
ρών από την κοινοποίησή τους εφόσον δεν υποβληθούν προσφυγές. 

22. Μετά την οριστικοποίηση των πινάκων, η ΔΑΥ προβαίνει στην 
έκδοση διαταγής προαγωγής των μισθωτών κατά σειρά σύμφωνα με 
τον προς τούτο πίνακα προακτέων, για την πλήρωση κενών θέσεων σε 
κάθε βαθμό. 

Άρθρο 9 

Εκπαίδευση - Μετεκπαίδευση 

1. Οι μισθωτοί που υπάγονται στις διατάξεις της παρούσας, οφείλουν 
απροφάσιστα να αποδεχθούν εκπαίδευση ή μετεκπαίδευση στην ειδικό¬ 
τητα τους σε οποία δήποτε περιοχή της ημεδαπής ή αλλοδαπής. 

2. Στους εκπαιδευόμενους μισθωτούς περά από τις αποδοχές τους 
καταβάλλονται και οι προβλεπόμενες, από διατάξεις Νόμων, Υπουργι¬ 
κών Αποφάσεων, Διαιτητικών Αποφάσεων ή Συλλογικών Συμβάσεων, 
αποζημιώσεις. 

3. Οι εκπαιδευόμενοι με δαπάνες του Δημοσίου σε Σχολεία ή Κέντρα 
εκπαίδευσης εσωτερικού ή εξωτερικού υποχρεούνται να παραμείνουν 
στην υπηρεσία μετά το πέρας των σπουδών, τριπλάσιο χρόνο από το 
χρόνο εκπαίδευσης. 

4. Μισθωτός που παραιτείται πριν να εκπληρώσει τις υποχρεώσεις 
της προηγούμενης παραγράφου, επιστρέφει στο Δημόσιο τις αποδοχές 
που έλαβε για το χρόνο εκπαίδευσης και καταβάλλει τα έξοδα αυτής. 

5. Στις περιπτώσεις παραίτησης του μισθωτού για λόγους υγείας ή 
θανάτου αυτού πριν από την εκπλήρωση της ανωτέρω υποχρέωσης τα 
ποσά αποδοχών του χρόνου εκπαίδευσης και τα έξοδα αυτής δεν αναζη- 
τούνται από τον ίδιο ή τους κληρονόμους αυτού. 

Άρθρο 10 
Τελικές Διατάξεις 

1. Το Τεχνικό Προσωπικό και το Προσωπικό Γενικής Υποστήριξης 
που έχει τα τυπικά προσόντα που αναφέρονται στις παραγράφους Ια και 
1β του άρθρου 5 της παρούσης και είχε προσληφθεί πριν από της ισχύος 
της απόφασης αυτής, εξελίσσεται μέχρι τους βαθμούς του Υπεργοδηγού 
Α και Επόπτου αντίστοιχα, εφόσον έχει: 

α. Επαγγελματική και Διοικητική ικανότητα, διαπιστουμένη από το 
Συμβούλιο Προαγωγών και ουσιαστικά προσόντα σε βαθμό Λίαν Κα¬ 
λώς τουλάχιστον την τελευταία τετραετία. 

β. Συμπληρώσει είκοσι (20) χρόνια υπηρεσίας της Π. Α. Προκειμένου 
να προαχθεί από το βαθμό του Αρχιτεχνίτη Α στο βαθμό του Υπεργοδη- 

γού Β' στην πρώτη περίπτωση χαι είκοσι πέντε (25) χρόνια υπηρεσία 
στην ΠΑ, προκειμένου να προαχθεί από το βαθμό του Υπεργοδηγού Α 
στο βαθμό του Επόπτου, στη δεύτερη περίπτωση. 

2. Μισθωτοί που απασχολούνται στην Πολεμική Αεροπορική κατά 
την έναρξη ισχύος της παρούσας με βαθμό μικρότερο από τον προβλε- 
πόμενο στο άρθρο 5 της παρούσας, εντάσσονται στον εισαγωγικό βαθμό 
που προβλέπεται για τα προσόντα τους, χωρίς δικαίωμα λήψης τυχόν 
αναδρομικών αποδοχών. 

3. Στις Μονάδες και Υπηρεσίες της Πολεμικής Αεροπορίας στις 
οποίες υπάρχουν δυσχέρειες για την συγκρότηση των Συμβουλίων Προ¬ 
αγωγών που αναφέρονται στο άρθρο 8 της παρούσας, το ΓΕΑ ή οι Διοι¬ 
κήσεις για τις Μονάδες που ρυθμίζουν τις συνθέσεις των συμβουλίων 
αυτών. 

4. Οι πάσης φύσης μεταβολές του Προσωπικού (Πρόσληψη - αθένεια 
- αδικαιολόγητη απουσία, άδεια κανονική, άδεια άνευ αποδοχών, χορή¬ 
γηση επιδομάτων - απόλυση κ.λπ.) καταχωρούνται στην Ημερήσια Δια¬ 
ταγή Πολιτικού Προσωπικού της Μονάδας και στα Ατομικά Μητρώα 
του Προσωπικού ανεξάρτητα αν επηρεάζουν ή όχι τις αποδοχές αυτού. 
Στις περιπτώσεις αυτές στην Ημερήσια Διαταγή καταχωρούνται οι ημε¬ 
ρομηνίες έναρξης και λήξης καθώς και η διάρκεια της μεταβολής. 

5. Οι ποινές και τα προστίματα που επιβάλλονται στο Προσωπικό 
καταχωρούνται επίσης, όπως και οι μεταβολές, στην Ημερήσια Δια¬ 
ταγή της Μονάδας και τοποθετούνται στα Ατομικά Μητρώα, συνοδευό- 


μενες από την αιτιολογία της επιβολής αυτών. 

6. Οι Διοικητές των Μονάδων και οι Διευθυντές Υπηρεσιών μπορο^ 
σε περίπτωση έλλειψης Στρατιωτικού, Επιστημονικού ή Μόνιμου Πα^ 
τικού Προσωπικού ή Εποπτών - Υπεργοδηγών, να αναθέτουν καθή^ 
ντα προϊσταμένου*επικεφαλής συνεργείου στον κατά βαθμό ανώτερο Τ», 
χνίτη του Συνεργείου αφού αυνεκτιμηθούν τα ειδικά προσόντα και η ^ 
νότητά του. 

7. Όπου στην παρούσα απόφαση αναφέρονται Σωματεία ή Σύλλσρ* 
νοούνται τα Σωματεία και οι Σύλλογοι της Πολεμικής Αεροπορίας 
δύναμη των οποίων ανήκει το Προσωπικό που απασχολείται στην Ποί 
λεμική Αεροπορία με Σχέση Εργασίας Ιδιωτικού Δικαίου (ΣΕΙΔ). 

Άρρο 11 
Ισχύς 

Η ισχύς της παρούσας απόφασης αρχίζει από της δημοσίευσής 
στην Εφημερίδα της Κυβερνήσεως από της οποίου; καταργείται η α ρι 9 
488850/11.8.77 (ΦΕΚ 861/Β/8.9.1977) απόφαση ΥΦΕΘΑ. ’ 

Η παρούσα να δημοσιευθεί στην Εφημερίδα τής Κυβερνήσεως. 

Αθήνα, 17 Ιοινουαρίου 1990 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΚΑΡΟΛΟΣ ΠΑΠΟΥΛΙΑΣ 


ΠΑΡΑΡΤΗΜΑ ΓΕΝΙΚΟ ΕΠΙΤΕΛΕΙΟ ΑΕΡΟΠΟΡΙΑΣ 

ΣΤΗ Φ: ΜΟΝΑΔΑΉ ΥΠΗΡΕΣΙΑ 


ΕΝΤΥΠΟ 

ΑΞΙΟΛΟΓΗΣΗ ΠΡΟΣΩΠΙΚΟΥ ΣΕΙΔ ΓΙΑ ΠΡΟΑΓΩΓΗ ΣΤΟ ΒΑΘΜΟ 
ΤΗΝ. 

ΣΧΕΤΙΚΑ: Υπ’ αριθ. απόφαση 


1. ΣΤΟΙΧΕΙΑ ΚΡΙΝΟΜΕΝΟΤ 

ΕΠΩΝΥΜΙΑ . 

ΟΝΟΜΑ. 

ΟΝΟΜΑ ΠΑΤΕΡΑ ή ΣΥΖΥΓΟΥ . 

Α.Μ. 

ΕΤΟΣ ΓΕΝΝΗΣΗΣ . 

ΕΙΔΙΚΟΤΗΤΑ.ΕΙΔΙΚΕΥΣΗ. 

2. ΑΡΧΑΙΟΤΗΤΑ 

ΗΜΕΡΟΜΗΝΙΑ ΚΑΙ ΕΤΟΣ ΠΡΟΣΛΗΨΗΣ. 

ΚΑΤΕΧΟΜΕΝΟΣ ΒΑΘΜΟΣ... 

ΗΜΕΡΟΜΗΝΙΑ ΠΡΟΑΓΩΓΗΣ ΣΤΟ ΚΑΤΕΧΟΜΕΝΟ ΒΑΘΜΟ 

3. ΤΙΤΛΟΙ ΣΠΟΥΔΩΝ 

α. 

β· 

Τ· 


ΠΟΣΟΣΤΟ ΓΝΩΣΗΣ 
ΠΟΣΟΣΤΟ ΓΝΩΣΗΣ 
ΠΟΣΟΣΤΟ ΓΝΩΣΗΣ 

5. ΑΝΤΙΚΕΙΜΕΝΟ ΑΠΑΣΧΟΛΗΣΗΣ 


4. ΞΕΝΕΣ ΓΛΩΣΣΕΣ 
α. 

β· 

Τ· 

6 Π ΕΙΘΑΡΧΙΚΕΣ ΠΟΙΝΕΣ ΤΩΝ ΕΤΩΝ ΠΟΤ ΑΠΑΙΤΟΥΝΤΑΙ ΓΙΑ ΠΡΟΑΓΩΓΗ 

7 ΗΘΙΚΕΣ ΑΜΟΙΒΕΣ ΤΩΝ ΕΤΩΝ ΠΟΤ ΑΠΑΙΤΟΥΝΤΑΙ ΓΙΑ ΠΡΟΑΓΩΓΗ 

8 . ΑΝΑΡΡΩΤΙΚΕΣ ΑΔΕΙΕΣ - ΑΔΕΙΕΣ ΧΩΡΙΣ ΑΠΟΔΟΧΕΣ ΠΕΡΑ ΤΟΤ ΜΗΝΑ ΚΑΘΕ ΧΡΟΝΟΥ ΤΩΝ ΕΤΩΝ ΠΟΤ ΑΠΑΙΤΟΥΝΤΑΙ ΓΙΑ 
ΠΡΟΑΓΩΓΗ 

9. ΕΠΙΜΟΡΦΩΣΗ ΣΤΗΝ ΤΠΗΡΕΣΙΑ 

10. ΟΥΣΙΑΣΤΙΚΑ ΠΡΟΣΟΝΤΑ (ΕΚΘΕΣΗΣ ΙΚΑΝΟΤΗΤΑΣ) ΤΩΝ ΕΤΩΝ ΠΟΤ ΑΠΑΙΤΟΥΝΤΑΙ ΓΙΑ ΠΡΟΑΓΩΓΗ 


ΧΑΡΑΚΤΗΡΙΣΜΟΙ 

ΕΤΟΣ 

ΚΡΙΤΕΣ 

ΕΤΟΣ 

ΚΡΙΤΕΣ 

ΕΤΟΣ 

ΚΡΙΤΕΣ 

ΕΤΟΣ 

ΚΡΙΤΕΣ 

α 

Β 

β 

Α 

Β 

Β 

Β 

Β 



Β 

Γ 

ΑΠΟΔΟΣΗ 


■ 

■ 





Β 





ΕΠΑΓΓΕΛΜΑΤΙΚΗ ΙΚΑΝΟΤΗΤΑ 

■ 

■ 

■ 



Β 


Β 


Β 



ΠΡΩΤΟΒΟΥΛΙΑ 

■ 

■ 

■ 



Β 


Β 


Β 



ΟΡΓΑΝΩΤΙΚΟΤΗΤΑ 

■ 


■ 



Β 


Β 





ΣΥΝΕΡΓΑΣΙΑ - ΣΥΜΜΕΤΟΧΗ 













ΣΥΜΠΕΡΙΦΟΡΑ ΠΡΟΣ ΠΟΛΙΤΕΣ 













ΣΥΜΠΕΡΑΣΜΑ 

■ 

■ 

■ 



Β 


Β 

Β 

Β 




Μεταφέρονται οι χαρακτηρισμοί από τις Εκθέσεις Ικανότητας με τα αρχικά τους μόνο γράμματα ήτοι: Αριστος Α, Λίαν Καλός ΛΚ, Καλός Κ, 
Μέτριος Μ, και ανεπαρκής ΑΝ, ΣΥΜΠΕΡΑΣΜΑ -Σ. 

11- ΑΛΛΕΣ ΠΛΗΡΟΦΟΡΙΕΣ ΠΟΥ ΑΦΟΡΟΥΝ ΤΗΝ ΥΠΑΛΛΗΛΙΚΗ ΣΤΑΔΙΟΔΡΟΜΙΑ ΤΟΥ ΚΡΙΝΟΜΕΝΟΥ ΓΙΑ ΠΡΟΑΓΩΓΗ 

Ημερομηνία . 

Ο ΔΙΟΙΚΗΤΗΣ (ΝΤΗΣ) Ο Δ/ΝΤΗΣ ΠΡΟΣΩΠΙΚΟΥ ΤΟ ΓΡΑΦ. ΠΟΑ. ΠΡΟΣ/ΚΟΥ 

ΑΠΟΦΑΣΗ ΣΥΜΒΟΥΛΙΟΥ ΠΡΟΑΓΩΓΩΝ 

Κρίνεται. 


Ο ΠΡΟΕΔΡΟΣ 


ΤΑ ΜΕΛΗ 

Αριθ. 2008801 (2) 

Έγκριση καταβολής διαφοράς τόκων στην Εθν. Τράπεζα Επενδύσεων 
Βιομηχανικής Αναπτύξεως Α.Ε. (ΕΤΕΒΑ). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το Ν. 128/75 «Περί τροποποιήσεως και συμπληρώσεως διατά¬ 
ξεων τινων αναφερομένων εις την λειτουργίαν του χρηματοδοτικού συ¬ 
στήματος». 

2. Το Ν. 1266/82 «Περί οργάνων ασκήσεως της Νομισματικής Πι¬ 
στωτικής & Συναλλαγματικής Πολιτικής και άλλες διατάξεις». 

3. Την αριθ. 1182/20.11.87 πράξη του Διοικητή της Τράπεζας της 
Ελλάδος με την οποία επιτράπηκε στα πιστωτικά ιδρύματα που εκδί¬ 
δουν Τραπεζικά Ομόλογα, να καθορίζουν ελεύθερα το επιτόκιο, την 
διάρκεια και τους λοιπούς όρους έκδοσης και διάθεσης των ομολόγων 
τους, αποφασίζουμε: 

1. Εγκρίνουμε την καταβολή στην Εθνική Τράπεζα Επενδύσεων Βιο¬ 
μηχανικής Αναπτύξεως Α.Ε. (ΕΤΕΒΑ) διαφοράς τόκων με χρέωση του 
κοινού λογαριασμού (αρθ. 1 παρ. 2 Ν. 128/75) για τα ομόλογα που 
εκδίδονται ή ανανεώνονται από 1.1.1989 ως εξής: 

α) Επιδότηση 2 εκατοσ. μονάδες για ομόλογα που φέρουν επιτόκιο 
17,5%. 

β) Επιδότηση 3 εκατοσ. μονάδες για ομόλογα που φέρουν επιτόκιο 
18,5%. 


2. Εξουσιοδοτούμε την Τράπεζα της Ελλάδος να καθορίσει τη διαδι¬ 
κασία καταβολής των επιδοτήσεων αυτών. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 


Αθήνα, 1 Φεβρουάριου 1990 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Γ. ΓΕΝΝΗΜΑΤΑΣ Γ. ΣΟΥΦΛΙΑΣ 

Αριθ. 2006868/Α 799/0024 (3) 

Ανάθεση της διαχείρισης της Περιφερειακής Ένωσης Επιμελητηρίων 
Αττικής στην Τράπεζα της Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση νομικών 
προσώπων, από την Τράπεζα της Ελλάδας», 

2. Το από 7.10.1958 Β.Δ/γμα (ΦΕΚ Α 175/24.10.1958) «Τρο¬ 
ποποίηση του από 20.1.1932 Π.Δ/τος». 

3. Το Ν. 1746/7.1.88 (ΦΕΚ 2/τευχ. Α/8.1.1988) «Ρύθμιση του 
θεσμού των Επιμελητηρίων και άλλες διατάξεις». 

4. Το έγγραφο της Τράπεζας της Ελλάδας αριθμ. 4838/ 
23.1.1990. 

5. Την απόφαση του Τπουργού των Οικονομικών αριθ. 1094248/ 
2162/0006/31.8.89 (ΦΕΚ 665/Β/6.9.89) «Μεταβίβαση της 
Εξουσίας να υπογράφουν με εντολή Τπουργού. στους Προϊσταμένους Δ/ 
νσεων. Τμημάτων κ.λπ.», αποφασίζουμε: 

Η ταμειακή διαχείριση της ΠεριφερειακήςΈνωσης Επιμελητηρίων 
Αττικής να ασκείται απύ την Τράπεζα της Ελλάδας, σύμφωνα με τις 
διατάξεις του από 20.1.1932 Π.Δ/τος «Διαχείριση νομικών προσώ¬ 
πων από την Τράπεζα της Ελλάδας» όπως αυτά τροποποιήθηκε με το 
από 7.10.1958 Β.Δ/γμα. 

Το ανωτέρω νομικό πρόσωπο θα εξυπηρετείται από την Τράπεζα της 
Ελλάδος (Κεντρικό Κατ/μα). 


Η παρούσα απόφαση να δημοσιευθεί στην Εφημερίδα της Κυβερνή. 
οεως. 


Αθήνα, 1 Φεβρουάριου 1990 
Με εντολή Τπουργού 
Ο Διευθυντής 

ΓΕΩΡΓΙΟΣ ΚΑΡΑΪΣΚΑΚΗΣ 


-♦- 

Αριθ. 2006926/Α 772/0024 (4) 

Ανάθεση της διαχείρισης του «Κρατικού Παιδικού Σταθμού Βαλτοτο¬ 
πίου» του Νομού Σερρών στην Τράπεζα της Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση νομικών 
προσώπων, από την Τράπεζα της Ελλάδας». 

2. Το από 7.10.1958 Β.Δ/γμα (ΦΕΚ Α 175/24.10.1958) «Τρο- 
ποποίηση του από 20.1.1932 Π.Δ/τος». 

3. Το Π.Δ/γμα αριθ. 221/25.4.1989 (ΦΕΚ 103/ Α’ τεύχος/ 
26.4.1989) «Ίδρυση, μεταφορά, μετονομασία και μετατροπή Κρατι¬ 
κών Παιδικών Σταθμών και Κρατικών Βρεφονηπιακών Σταθμών Κα¬ 
τάργηση και ίδρυση βρεφικών τμημάτων - Δυναμικότητας και σύνθεση 
προσωπικού Κρατικών Παιδικών Σταθμών. 

4. Το έγγραφο της Τράπεζα της Ελλάδας αριθμ. 5035/ 
24.1.90. 

5. Την απόφαση του ΐπουοτού των Οικονομικών αριθ. 1094248/ 
2162/0006/31.8.89 (ΦΕΚ 665/Β/6.9.89) «Μεταβίβαση της 
Εξουσίας να υπογράφουν με εντολή Τπουργού, στους Προϊσταμένους Δ/ 
νσεων, Τμημάτων κ.λπ.», αποφασίζουμε: 

Η ταμειακή διαχείριση του Κρατικού Παιδικού Σταθμού Βαλτοτο¬ 
πίου του Νομού Σερρών ν’ ασκείται από την Τράπεζα της Ελλάδας, 
σύμφωνα με τις διατάξεις του από 20.1.1932 Π.Δ/τος «Διαχείριση νο¬ 
μικών προσώπων από την Τράπεζα της Ελλάδας» όπως αυτό τροποποι¬ 
ήθηκε με το από 7.10.1958 Β.Δ/γμα. 

Το ανωτέρω νομικό πρόσωπο θα εξυπηρετείται από την Τράπεζα της 
Ελλάδος (Τποκ/μα Σερρών). 

Η παρούσα απόφαση να δημοσιευθεί στην Εφημερίδα της Κυβερνήσεως. 

Αθήνα, 1 Φεβρουάριου 1990 
Με εντολή Τπουργού 
Ο Διευθυντής 

ΓΕΩΡΓΙΟΣ ΚΑΡΑΪΣΚΑΚΗΣ 


-♦- 

Αριθ. 29655 (5) 

Τροποποίηση της 67892/12.10.84 απόφασης του Τπουργού Εσωτε¬ 
ρικών. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις της παρ. 4 του άρθρου 246 του Π.Δ/τος 76/85 
όπως αυτές αντικαταστάθηκαν με τις όμοιες του άρθρου 20 παρ. 2 του 
Ν. 1832/89. 

2. Το 250/89 Π.Δ/γμα. 

3. Την 67892/12.10.84 απόφαση του Τπουργού Εσωτερικών 
όπως αυτή τροποποιήθηκε με τις 26435/86 και 19653/89 όμοιες και 
με την οποία συστήθηκε η Δημοτική Επιχείρηση Τεχνικών Έργων Δή¬ 
μου Ν. Ιωνίας Αττικής (ΦΕΚ 759/84 τ.Β'). 

4. Την 442/89 απόφαση του Δημοτικού Συμβουλίου Ν. Ιωνίας, 
αποφασίζουμε: 

Τροποποιούμε την παράγρ. 7 της 67892/84 απόφασης του Τπουρ¬ 
γού Εσωτερικών όπως αυτή είχε τροποποιηθεί με τις 26435/86 
19653/89 όμοιες ως εξής: «Ο Δήμος Νέας Ιωνίας εγκρίνει την κεφα¬ 
λαιοποίηση ποσού δρχ. 9.300.000 εκ των κερδών χρήσεως 1988 της 
Δημοτικής Επιχείρησης Τεχνικών Έργων Δήμου Ν. Ιωνίας Αττικής, 
με αύξηση του κεφαλαίου της από δρχ. 12.200.000 σε 21.500.000 δρχ. 

Κατά τα λοιπά ισχύει η προηγούμενη απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 24 Ιανουάριου 1990 
Ο Νομάρχης 
ΧΡ. ΓΟΤΛΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



